**INDUTRIJSKO-OBRTNIČKA ŠKOLA**

**SLAVONSKI BROD,** Kumičićeva 55

**Stručni aktiv strojarstva**

Slavonski Brod, 8.7.2014.

**Z A P I S N I K**

sa sjednice Aktiva održane 8.7.2014.

s početkom u 10 sati

**D n e v n i r e d:**

1. Usvajanje programa i plana rada Aktiva za šk.god. 2014./2015.g.

2. Priprema nastave za šk.god. 2014./2015.g.

* Kompetencije i ishodi učenja, Željko Habek
* Formiranje timova za utvrđivanje kompetencija i ishoda učenja za pojedina zanimanja iz domena rada Aktiva.
* Formiranje timova za utvrđivanje ishoda učenja za pojedine predmete koji izvode članovi Aktiva.

3. Razno

Prisutni članovi Aktiva: Jozo Jelinić, Ivan Dadić, Anto Jurić, Jasna Vučković, Mirta Szügyi, Antun Labavić, Tomislav Ćosić, Sanja Marušić, Siniša Ivandić, Željko Habek, Antun Đurić, Manda Bojko, Gordana Čarapović, Ines Delhusa, Andrija Jelenić, Tomislav Šeremet, Mato Jakus, Željko Blavicki, Ivana Vladić, Darko Samardžija, Damjan Džakula, Stjepan Sudarević, Zrinoslav Janković, Ivan Orešković, Jozo Vidak, Željko Oreč, Željko Spajić, Ivo Bgović, Vlado Maurović, Željko Krijan.

Odsutni članovi: Ljubica Mašić, Ana Konjatić, Mladen Šakić, Ivan Jakobović – opravdali izostanak

Martina Sertić, Antun Šporčić – nisu opravdali izostanak.

**Ad.1:**

Program i plan Aktiva za šk.god. 2014./2015. usvojen je jednoglasno u predloženom tekstu.

Tekst je u prilogu zapisnika.

**Ad.2:**

U uvodnom dijelu ove točke dnevnog reda voditelj Aktiva je prezentirao materijal „HTVATSKI KVALIFIKACIJSKI OKVIR S POSEBNIM OSVRTOM NA ISHODE UČENJA“. Materijal je u prilogu zapisnika.

Po prezentiranom materijalu diskusije nije bilo.

Voditelj Aktiva predložio je a Aktiv je jednoglasno bez diskusije usvojio Radne skupine za ishode učenja za pojedina zanimanja. Radne skupine su u prilogu zapisnika. Zadatak radnih skupina je da do slijedeće sjednice Aktiva 1.9.2014. izrade ishode učenja za pojedina zanimanja. Tek poslije usvajanja ishoda učenja za pojedina zanimanja slijedit će izrada ishoda učenja za pojedine predmete, te se iz tog razloga nisu formirale radne skupine za izradu ishoda učenja za predmete. Popis radnih skupina nalazi se u prilogu zapisnika.

**Ad.3:**

Gordana Čarapović postavila je slijedeće pitanje:

„Na prošloj sjednici RV sam primjetila da su neki mentori zaključili ocjene iz praktične nastave, a neki nisu pa je ravnatelj rekao razrednicima da to riješe jer se mora pročitati uspjeh učenika. U mom razredu neki učenici nisu imali zaključenu ocjenu, pa je mentor onima koji ne mogu odraditi praksu do 8. mjeseca zaključio negativne ocjene i to sam računala kao popravak. Primjetila sam da su još neki razrednici pročitali popravke iz prakse, a neki nisu nego su zaključili "uvjetne ocjene".  
  
U jednom razgovoru u zbornici saznala sam da učenici u JMO zanimanjima ni ne mogu imati zaključenu ocjenu iz praktične nastave do kraja 8. mjeseca i da je to definirano pravilnikom ne znam točno kojim. Isto tako popravci u 8. mjesecu iz stručnih predmeta se vode kao izvanredni kontrolni ispiti, a to mnogi ne znaju.  
  
Ja bih htjela da nam se pročita taj pravilnik ili da nas se uputi na njega te da donesemo neka pravila oko zaključivanja ocjena iz prakse u 6. mjesecu. Jer dok sam čekala da mi se zaključe ocjene iz prakse, raspitivala sam se kod pojednih mentora kako će to napraviti i nikom to baš nije bilo potpuno jasno.“

Zaključeno je da će voditelj aktiva postaviti pitanje stručnoj službi i da će se o toj točki dnevnog reda razgovarati na slijedećoj sjednici Aktiva.

Završeno u 12 sati.

Zapisnik vodio: Voditelj Aktiva:

Željko Blavicki Željko Habek